b'\n_START_ARTICLE_\nBrdo Sinaj\n_START_SECTION_\nZemljopis\n_START_PARAGRAPH_\nPlanina se nalazi na Sinajskom poluotoku u Egiptu blizu grada St. Catherine. Ona je sa svojih 2285 metara drugi najve\xc4\x87i vrh Sinaja poslije planine koja nosi naziv St. Catherine i visoka je 2629 metara.\n_START_SECTION_\nReligijski zna\xc4\x8daj\n_START_PARAGRAPH_\nPlanina Sinaj jedna je od najva\xc5\xbenijih svetih mjesta monoteisti\xc4\x8dkih religija. Za razliku od lokalnih beduina koji vjeruju da je Bog Izraelcima na ovome brdu dao plo\xc4\x8de s zapovijedima, kr\xc5\xa1\xc4\x87anki nauk govori da to ipak nije Sinaj ve\xc4\x87 brdo Serbal u blizini. Kr\xc5\xa1\xc4\x87ani su se ovdje po\xc4\x8deli doseljavati u tre\xc4\x87em stolje\xc4\x87u. Gruzijci s Kavkaza dolaze u petom stolje\xc4\x87u, a svoju koloniju osnivaju u devetom stolje\xc4\x87u. Oni oko Sinaja podi\xc5\xbeu svoje hramove.\n_START_SECTION_\nSamostan u sjeni brda\n_START_PARAGRAPH_\nSamostan sv. Katarina, koji je pod UNESCO-vom za\xc5\xa1titom, nalazi se u podno\xc5\xbeju planine. Smje\xc5\xa1ten je u uskom klancu na nepristupa\xc4\x8dnom mjestu na visini od 1550 metara. Ovaj grkokatoli\xc4\x8dki samostan izgradio je car Justinijan I. Veliki. Smatra se da je ovo najstariji aktivni samostan na svijetu.\n_START_SECTION_\nUspon\n_START_PARAGRAPH_\nKako bi se uspeli do vrha postoje dvije staze. Prva je Siket el Bashait i uspon njome do vrha traje dva i pol sata. Mo\xc5\xbee se i\xc4\x87i pje\xc5\xa1ice ili sa devama. Druga je Siket Sayidna Musa i puno je strmija pa deve ne mogu i\xc4\x87i. Nosi i naziv pokorni\xc4\x8dka staza.\n_START_SECTION_\nVrh\n_START_PARAGRAPH_\nNa vrhu planine smje\xc5\xa1teni su d\xc5\xbeamija koja je i dalje mjesto molitve kod muslimana,(samostan nije grkokatoli\xc4\x8dki ve\xc4\x87 autokefalni pravoslavni s vi\xc5\xa1om instancom Kairskog patrijarha) grkokatoli\xc4\x8dka kapelica koja je 1934. sagra\xc4\x91ena na temeljima crkve iz 16. stolje\xc4\x87a. Za razliku od d\xc5\xbeamije, kapelica nije otvorena za javnost. Ta kapela zatvara stijenu na kojoj je navodno Mojsije primio plo\xc4\x8de sa zapovjedima. Na vrhu se nalazi i \xc5\xa1pilja za koju se tvrdi da je bila mjesto Mojsijeva boravka dok je \xc4\x8dekao Plo\xc4\x8de.'